Premierul Marcel Ciolacu a spus despre conflictul care a avut loc, marţi, în Parlament, între parlamentarii Florin Roman şi Dan Vîlceanu, că „e de cascadorii râsului”.
”Îmi pare bine că pe timpul meu nu s-au întâmplat astfel de cazuri. E de cascadorii râsului”, a afirmat Ciolacu, fost preşedinte al Camerei Deputaţilor, după ce a fost întrebat într-o conferinţă de presă susţinută la finalul vizitei în Turcia, cum i se pare, conflictul dintre Florin Roman şi Dan Vîlceanu.
Florin Roman a declarat marți că a fost agresat fizic de către Dan Vîlceanu, în afara sălii de plen, în timp ce o cameră de supraveghere a suprins momentul conflictului.
Imaginile îl arată cum Dan Vîlceanu l-a luat de gât pe Florin Roman și pare că încearcă să îl muște.
Ulterior, PNL Florin Roman s-a la Institutul Național pentru Medicină Legală pentru eliberarea unui certificat medico-legal. Roman a afirmat că Vîlceanu avea „o privire extrem de ciudată” și că „a încercat să mă muște canibalic de cap”.